જસદણ તા.૨: વિંછીયાના જૈન શ્રેષ્ઠી અને હાલ મુંબઇ રહેતા જૈન શ્રેષ્ઠી દિનેશભાઇ ચુનીલાલ માથુકીયા આજે સોમવારે પોતાની જીવનયાત્રાના ૬૮ વર્ષ પુર્ણ કરી ૬૯ માં વર્ષમાં વટભેર પ્રવેશ કરતાં તેમને આજે સવારથી ચોમાસાના મદમસ્ત વાતાવરણમાં માટીની ખુશ્બુ જેવી શુભેચ્છા વરસી રહી છે. સળંગ છેલ્લા ૩૫ વર્ષથી સોૈરાષ્ટ્રના મોટાભાગના ગામોમાં જીવદયા, અને માનવસેવાનું કાર્ય કરતાં મથુરભાઇએ પાકા બાંધકામવાળા ચબુતરા, પાણીના અવેડા, અવેડીઓ, ચકલાના માળા, ચણની ડીશો, પાણીના કુંડા તેમજ ગરીબોને યથાશકિત મદદ કરી તેમણે યશકલગીમાં વધુ એક છોગું ઉમેર્યુ છે.